CELEX: 62008CN0174
Language: el
Date: 2008-04-28 00:00:00
Title: Υπόθεση C-174/08: Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 28 Απριλίου 2008 — NCC Construction Danmark A/S κατά Skatteministeriet

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/25
            
         Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 28 Απριλίου 2008 — NCC Construction Danmark A/S κατά Skatteministeriet
   (Υπόθεση C-174/08)
   (2008/C 171/37)
   Γλώσσα διαδικασίας: η δανική
   Αιτούν δικαστήριο
   Østre Landsret
   Διάδικοι στην υπόθεση της κύριας δίκης
   
      Προσφεύγουσα: NCC Construction Danmark A/S
   
      Καθού: Skatteministeriet
   Προδικαστικά ερωτήματα
   
               1)
            
            
               Έχει ο όρος «παρεπόμενες πράξεις επί ακινήτων» στο άρθρο 19, παράγραφος 2, δεύτερη φράση, της έκτης οδηγίας ΦΠΑ (1) την έννοια ότι περιλαμβάνει δραστηριότητες υποκειμένης στον ΦΠΑ επιχειρήσεως σε σχέση με μετέπειτα πωλήσεις ακινήτων, τα οποία κατασκευάζονται από την οικοδομική επιχείρηση για ίδιο λογαριασμό, ως συνιστώσες εξ ολοκλήρου φορολογητέα δραστηριότητα προς τον σκοπό μεταπωλήσεως;
            
         
               2)
            
            
               Έχει σημασία για την απάντηση στο πρώτο ερώτημα το κατά πόσον οι δραστηριότητες πωλήσεως, αυτοτελώς θεωρούμενες, συνεπάγονται τη χρησιμοποίηση αγαθών ή υπηρεσιών για τις οποίες οφείλεται ΦΠΑ;
            
         
               3)
            
            
               Συνάδει προς την κατά το διέπον τον ΦΠΑ δίκαιο αρχή της ουδετερότητας το ότι μια οικοδομική επιχείρηση, η οποία συνεπεία της νομοθεσίας του οικείου κράτους μέλους —με έρεισμα το άρθρο 5, παράγραφος 7, και το άρθρο 6, παράγραφος 3, της έκτης οδηγίας— υποχρεούται στην καταβολή ΦΠΑ για τις εσωτερικές της παραδόσεις σε σχέση με την ανέγερση οικοδομών για ίδιο λογαριασμό προς τον σκοπό εν συνεχεία πωλήσεως, έχει μόνον εν μέρει δικαίωμα εκπτώσεως για γενικά έξοδα που συνεπάγεται η οικοδομική δραστηριότητα, λαμβανομένου υπόψη του γεγονότος ότι η μετέπειτα πώληση του ακινήτου απαλλάσσεται, κατά την περί ΦΠΑ νομοθεσία του κράτους μέλους, από τον ΦΠΑ βάσει του άρθρου 28, παράγραφος 3, στοιχείο β), της έκτης οδηγίας ΦΠΑ, σε συνδυασμό με το σημείο 16 του παραρτήματος 16;
            
         
      (1)  Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ L 145, σ. 1).